Matematiikkaolympialaiset ovat vuodesta 1959 järjestetyt kansainväliset matematiikkakilpailut, joihin osallistui tänä vuonna 104 eri maata. Niistä Suomi oli vasta kahdeksaskymmenestoinen. Edellämme olivat muun muassa Serbia, Turkmenistan, Mongolia ja tietysti myös Ruotsi ja Viro.

(artikkeli jatkuu alla)

Kilpailun viiden kärjen muodostivat järjestyksessä parhaimmasta alaspäin Yhdysvallat, Kiina, Etelä-Korea, Pohjois-Korea ja Vietnam.

Suomi on kisannut matematiikkaolympialaisissa vuodesta 1965 lähtien. Olemme voittaneet kultaa kerran, hopeaa kahdeksan kertaa ja pronssia 49 kertaa. Mitaleja jaetaan tosin avokätisesti: esimerkiksi kilpailun 12 parasta joukkuetta saavat kaikki kultamitalin.

(artikkeli jatkuu alla)

Miten sinä selviytyisit näistä tehtävistä?

Kilpailuun osallistutaan enintään kuuden hengen joukkueella. Osallistujien pitää olla alle 20-vuotiaita ja he eivät ole saaneet aloittaa vielä korkeakouluopintoja. Jokaiselle joukkueen jäsenelle annetaan erikseen pisteet tehtävien ratkaisusta.

